---
# System prepended metadata

title: Ohjaustapaaminen 8.11.2019

---

# Ohjaustapaaminen 8.11.2019

Osallistujat:
Puheenjohtaja: Jani Kröger
Kirjuri: Outi Koffert
Miikka Houni
Ville Niemi
Jari Uimonen
Jarmo Talvivaara

Tapaaminen suoritettiin ryhmälle luodussa Collaborate- tilassa (linkki kiinnitetty Discordissa, löytyy myös omista kursseista Moodlen kautta). Asialistaa ei tälle kertaa vielä suunniteltu.

Tapaamisessa esiteltiin ohjaajille sama Powerpoint esitys kuin tiistain toimeksiantajatapaamisessa. Keskusteltiin ohjaajien kanssa mahdollisista toteutustekniikoista ja ehdotettiin Java-ohjelmointikielen käyttöä, sillä sitä opiskeluissa käytetty viimeksi. Ilmaistu huoli siitä, ettei ryhmässä ole henkilöitä, joilla olisi enemmän koodaamisosaamista. Ohjaajien kommentti asiaan oli, että he antavat vapauksia toteutustavan suhteen ja ryhmän jäsenet voivat itse päättää haluamansa toteutustavan projektissa. Jarmo suositteli tutustumaan erilaisiin työkaluihin (esim. docs.microsoft.com/en-us/sql/ssdt/download-sql-server-data-tools-ssdt?view=sql-server-ver15), sillä niissä tarjolla valmiita sovelluskehyksiä sovelluksen toteutusta helpottamaan. Javaa voi kuulemma halutessaan käyttää, mutta ongelmaksi saattaa koitua kurssin aikataulu (aikaa ei riittävästi).


Ohjaajat antoivat vinkkejä myös dataintegraatiota kohtaan, sillä suunnitelmissa olisi yhdistää eri toimipaikkojen dataa sovellukseen. Dataintegraatioon liittyvistä tekniikoista ja työkaluista Jarmo nosti esiin seuraavat: 
•	docs.microsoft.com/en-us/sql/integration-services/sql-server-integration-services?view=sql-server-ver15
•	docs.microsoft.com/en-us/sql/ssdt/download-sql-server-data-tools-ssdt?view=sql-server-ver15


Jarmo suositteli tutustumaan työkaluihin mahdollisimman nopeasti ja päättämään, mitä tekniikoita mahdollisesti haluaisimme projektissa hyödyntää. Ohjaajat voivat antaa täsmäkoulutusta kyseisiin työkaluihin, jos niitä päätetään käyttää, sillä niiden käyttöä ei olla opiskeltu aiemmilla kursseilla. Ohjaajien mukaan täsmäkoulutusta voisi järjestää noin viikon varoitusajalla.

Tapaamisessa nostettiin esiin myös idea ohjata esim. lämpötilaa automaatiolla tai manuaalisesti. Ideaa voidaan käyttää, mutta se voi vaikuttaa tekniikoiden valintaan. Ohjaajat suosittelivat, että tämä voidaan tehdä jatkumona perussovellukseen jos aikaa riittää.

Suositeltuja asioita suoritettavaksi ennen seuraavaa ohjaustapaamista:
* Sopikaa ryhmän kesken säännöt, kuinka poissaoloista ilmoitetaan (ohjaustapaamisissa katsauksia ryhmän tilanteeseen ja työskentelyyn, jotta työskentelyä voidaan tukea)
* Asialistan laatiminen etukäteen
* Käytettävistä tekniikoista sopiminen
* Mahdollisten kysymyksien laatiminen ja niistä ilmoittaminen ennakkoon
* Dokumentaation jakaminen ohjaajille
* Täsmäkoulutuksen tarpeen miettiminen
* Mietitään, mitä olisi tärkeää käydä läpi seuraavassa ohjaustapaamisessa

